মেকলেনবুর্গ-ফোর্পোমের্ন জার্মানির সবচেয়ে কম জনবসতিপূর্ণ রাজ্য। এখানে শিল্পায়নের মাত্রা জার্মানির অন্যান্য রাজ্য থেকে কম। এটি জার্মানির ষষ্ঠ বৃহত্তম রাজ্য কিন্তু জনসংখ্যার দিক থেকে ১৪তম। মেকলেনবুর্গ-ফোর্পোমের্নের বেকারত্বের হার ২০১২ সাল নাগাদ ১০.৭% ছিল। ১৯৯০ সালে জার্মানি পুণএকত্রীকরণের পরে সাবেক পূর্ব জার্মানির শিল্পগুলো অচল হলে তা মেকলেনবুর্গ-ফোর্পোমের্নের অর্থনীতিকে ক্ষতিগ্রস্ত করে। তবে বর্তমানে রাজ্যটিতে অর্থনীতি বড় হচ্ছে এবং কর্মসংস্থানের সংখ্যা ক্রমেই বৃদ্ধি পাচ্ছে। বিশেষ করে জৈবপ্রযুক্তি, তথ্য প্রযুক্তি, সামুদ্রিক শিল্প, পর্যটন শিল্প – এই খাতগুলোতে উন্নয়ন অধিক হারে হচ্ছে।

মেকলেনবুর্গ-ফোর্পোমের্নে ২০০৮ সালে ৭৩২,২০০ মানুষের কর্মসংস্থান ছিল। এর মধ্যে ৬৫৭,১০০ জন বিভিন্ন শিল্প প্রতিষ্ঠান ও অফিস-আদালতের শ্রমিক ছিল। ২০০৭ সালে প্রায় ৪২০০ কর্মসংস্থানের সৃষ্টি হয়। গড়ে চারজনের মধ্যে তিনজন সেবা খাতে নিয়োজিত।

মেকলেনবুর্গ-ফোর্পোমের্ন
পর্যটন
ভোপোমান
অর্থনীতি